จนท.มีหน้าที่ตรวจสอบตามมาตรา28 แห่งพรบ.ควบคุมอาคาร พ.ศ.2522 โดยมีหน้าที่ตรวจตามกฎกระทรวงอื่นๆที่ออกตามความใน พรบ.ควบคุมอาคารด้วย ซึ่งวิศวกรผู้รับผิดชอบงานคำนวณออกแบบต้องปฏิบัติตามกฎหมายอื่นที่เกี่ยวข้องด้วย เช่น    -กฎกระทรวงกำหนดหลักเกณฑ์ วิธีการ และเงื่อนไขในการขออนุญาต การอนุญาตฯ พ.ศ.2564 ข้อ 16(5) รายการคำนวณ ให้แสดงวิธีการตามหลักวิศวกรรมศาสตร์ โดยคำนวณกำลังของวัสดุ การรับน้ำหนัก และกำลังต้านทานของส่วนต่างๆของอาคาร จนท.จะตรวจสอบรายละเอียดของชิ้นส่วนโครงสร้าง เช่น ชิ้นส่วนโครงสร้างหลังคา พื้น บันได คาน เสา ฐานราก มีขนาดชิ้นส่วนโครงสร้าง ขนาดศก. จำนวนและระยะห่างของเหล็กเสริม ตรงตามที่วิศวกรผู้ออกแบบคำนวณออกแบบไว้หรือไม่     ตย.เช่น กรณีวิศวกรผู้รับผิดชอบงานคำนวณออกแบบ ได้ออกแบบฐานราก รับน้ำหนักบรรทุกประลัย (Pu)= 60 ตัน แต่เสาเข็มระบุรับน้ำหนักบรรทุกประลัย (Pu)= 54 ตัน  กรณีเช่นนี้ จนท.จะแจ้งข้อทักท้วง เนื่องจากน้ำหนักบรรทุกออกแบบให้เสาเข็มรับได้นั้นน้อยกว่าน้ำหนักบรรทุกที่ออกแบบให้ฐานรากรับน้ำหนักได้    -กฎกระทรวงฉบับที่6 ซึ่งเกี่ยวกับความมั่นคงแข็งแรง การรับน้ำหนัก ความต้านทาน ความคงทน ตลอดจนลักษณะและคุณสมบัติของวัสดุที่ใช้  จนท.จะตรวจว่าวิศวกรผู้รับผิดชอบงานคำนวณออกแบบใช้ค่าตามที่กฎหมายกำหนดไว้หรือไม่    -กฎกระทรวงกำหนดการรับน้ำหนัก ความต้าน ความคงทนของอาคารและพื้นดินที่รองรับอาคารในการต้านทานแรงสั่นสะเทือนของแผ่นดินไหว พศ.2564  ในกรณีที่อาคารเข้าข่ายต้องคำนวณออกแบบตามที่กฎหมายกำหนด      หากมีข้อขัดข้องประการใด้ สามารถติดต่อสอบถามเพื่อชี้แจงรายละเอียดที่วิศวกรโยธาเขตได้โดยตรง
ประสบปัญหา ในการยื่นขออนุญาตก่อสร้าง จนท. ปฏิบัติไม่มีหลักเกณฑ์ที่ตรงกันในแต่ละเขต และ ส่วนตัวเข้าใจว่า จนท. ทำเกินหน้าที่กว่าที่กฎหมายกำหนด     เรื่องที่เจอคือ จนท. ตรวจรายการคำนวณ และมีคอมเม้นท์ ให้แก้ไขรายการคำนวณ แต่ที่ศึกษากฎหมายเบื้องต้น จนท. มีแค่หน้าที่ รับและตรวจว่ามีรายการคำนวณส่งให้หรือไม่ ไม่ได้มีหน้าที่ตรวจสอบภายในรายการคำนวณ จึงเป็นไปไม่ได้ที่จะมีคอมเม้นท์ให้แก้ไขรายการคำนวณ ไม่ว่าจะเกี่ยวกับอะไรในรายการคำนวณ โดยไม่ใช่การตรวจรายการคำนวณ ถ้าให้มีการแก้ไข แสดงว่าต้องตรวจรายการคำนวณก่อนจึงจะบอกได้ว่าแก้ไข ซึ่งการทำแบบนี้ มันจะขัดกับหน้าที่ที่ระบุในกฎหมาย
ขอบคุณมากครับ